ร้านหมูกระทะที่ผ่านทีไรคนเยอะตลอดดด ปกติในหาดใหญ่ถ้าอยากจะกินหมูกระทะ ก็มีไม่กี่ร้านแต่ร้านน้องใหม่(จริงๆ ก็ไม่ใหม่ เทียบกับอายุร้านอื่นๆ) ที่คนเยอะตลอดแบบนี้ ยังไงก็ต้องลอง

พิกัดร้านอยู่ถนนปุณณกัณฑ์ ข้างมอ.เรยค่าา เข้ามาในร้าน ที่นั่งเยอะพอสมควร รวมถึงพนักงานก็เยอะไว้สำหรับบริการ อาหารก็ทั่วๆไป มีโซนเนื้อสำหรับปิ้งย่าง อาหารสำเร็จ เมนูยำต่างๆ ชอบสุดคือยำปลาดุกฟู น้ำยำอร่อยมะม่วงกรอบ ของหวาน แต่ก็มีให้เลือกไม่มากนักเมื่อเทียบกับร้านเดิมๆ แต่ที่ชอบคือเนื้อหมูสไลด์ และดูจะเป็นเมนูเด็ดของวางปุ๊บคือหมด ต่อคิวแย่งกันตลอด และยังมีมุมส้มตำแบบให้ตำเอง ไม่ต้องกลัวรสชาติไม่ถูกปาก ทำเองกินเอง โดยมีวัตถุดิบครบ 

และทีเด็ดสุดคือ น้ำ ก็บุฟเฟ่ต์ โดยมีมุมเครื่องดื่มให้กด ทั้งน้ำอัดลม นมเย็น ชามะนาว น้ำหวานต่างๆ แบบไม่อั้น ทั้งหมดนี้รวมอยู่ในราคา 159- บาท
 
ส่วนไอติม พุดดิ้งญี่ปุ่นก็มี แต่ต้องจ่ายแยกต่างหาก

โดยรวมถือว่าคุ้มค่ากับราคาทีเดียว